open-index/open-wikipedia-markdown huggingface dataset:
Forni di Sopra

**Forni di Sopra** (friuliksi *For Disore*) on kunta Udinen maakunnassa Friuli-Venezia Giulian alueella Italiassa. Kunnan pinta-ala on 82 neliökilometriä ja asukkaita siellä on vajaat 1&nbsp;000. Kunnan asukkaita kutsutaan italiaksi nimellä *fornesi*.

Forni di Sopran naapurikunnat ovat Cimolais, Claut, Domegge di Cadore, Forni di Sotto, Lorenzago di Cadore, Sauris ja Vigo di Cadore.

## Nähtävyydet
Kunnan alueella sijaitsee Dolomiti Friulane -luonnonpuisto, jossa tavataan muun muassa gemssejä, lumivuohia, kotkia ja murmeleita sekä kasveista esimerkiksi balkaninnäsiä (*Daphne blagayana*).

Forni di Sopran suojeluspyhimys on Madonna della Salute. Forni di Sopran nähtävyyksiä ovat Cellen kylässä sijaitseva Santa Maria Assunta -kirkko, josta ensimmäinen maininta on vuodelta 1205. Nykyinen kirkko on rakennettu vuosina 1835–1841, ja rakennuksessa on Carnian alueen korkein kirkontorni. Kunnassa sijaitsevat myös 1400-luvulla rakennettu San Floriano -kirkko, vuonna 1626 alun perin rakennettu ja vuoden 1742 tulipalon vuoksi lähes täysin uudelleenrakennettu San Vito -kirkko ja 1300-luvulla alun perin rakennettu San Giacomo -kirkko. Alkuperäisestä kirkosta on jäljellä nykyisin enää vain etuosa. Ensimmäinen Madonna della Salute -niminen kirkko valmistui jo vuonna 1515. Nykyinen kirkko rakennettiin vuosina 1842–1852 uuteen paikkaan.
  
Forni di Soprassa sijaitsee myös Sacuidicin linna.

## Lähteet

## Aiheesta muualla

* Forni di Sopran kunnan kotisivut  
* Forni di Sopra Dolomiti
Yleisurheilu kesäolympialaisissa 2008 – miesten kiekonheitto

**Miesten [[kiekonheitto|kiekonheitonkilpailu]]** käytiin 16. – 19. elokuuta välisenä aikana, Pekingin kansallisella stadionilla. Olympiakultaa voitti virolainen Gerd Kanter.

## Mitalit

## Ennätykset
**Ennätykset ennen kilpailua olivat seuraavat:**

## Tulokset

### Karsintakierros

### Finaali

*PB = Oma ennätys*
Bykle

**Bykle** on Norjan kunta ja taajama Agderin läänin sisämaassa Setesdalissa. Sen rajanaapureita ovat pohjoisessa Vinje, idässä Tokke, etelässä Valle, Sirdal ja Sandnes ja lännessä Hjelmeland ja Suldal. Kunnassa on kaksi yhtä suurta taajamaa, Hovden ja Byklen kirkonkylä. Kunnan pääelinkeinot ovat vesivoiman tuotanto ja matkailu. Byklessä on yli 2&nbsp;000 vapaa-ajan asuntoa, joista lähes kaikki sijaitsevat Hovdenin hiihtokeskuksessa. Suurin osa kunnan pinta-alasta sijaitsee 1&nbsp;000–1&nbsp;200 m:n korkeudella, korkein huippu Sæbyggjenuten nousee 1&nbsp;507 metriä merenpinnan yläpuolelle. Vuoden 2022 alussa Byklessä oli 935 asukasta.

Bykle perustettiin vuonna 1902 erottamalla se Vallen kunnasta.

## Kuvia

Bykle gamle kirke.JPG|Byklen vanha kirkko
Bykle, Fjellgardane kyrkje frå vest.JPG|Fjellgardanen kirkko


## Lähteet

## Aiheesta muualla
Bygland

**Bygland** on Norjan kunta ja taajama Setesdalissa Agderin läänissä. Sen rajanaapureita ovat pohjoisessa Valle, idässä Fyresdal ja Åmli, etelässä Froland ja Evje og Hornnes ja lännessä Åseral, Kvinesdal ja Sirdal. Bygland on pinta-alaltaan Itä-Agderin toiseksi suurin kunta. Sen pinta-alasta noin 80 % on tunturia, suota, vesistöjä, laitumia ja hyödyntämiskelvotonta metsää. Suurin osa pinta-alasta on yli 700 metrin korkeudella, alimpana sijaitsevat Otra ja Byglandsfjorden, 200 metrin korkeudella. Korkein kohta on Røynelifjellet, 1&nbsp;162 metriä merenpinnasta.

Byglandissa oli 1&nbsp;134 asukasta vuoden 2022 alussa.

## Lähteet

## Aiheesta muualla
Valle (Norja)

**Valle** on Norjan kunta Agderin läänin sisämaassa Setesdalissa. Pohjoisessa sen rajanaapureita ovat Bykle ja Tokke, idässä Fyresdal, etelässä Bygland ja lännessä Sirdal. Vuonna 1837 perustettuun Vallen kuntaan kuului alun perin myös Bykle, joka erosi siitä 1902. Valleen kuuluva Hylestad oli itsenäinen kunta vuosina 1915–1962.

Kunnan keskeisimpiä paikkoja ovat Vallen ja Rysstadin kylät, joissa on kauppoja ja kirkkoja. Kunnan hallintokeskus sijaitsee Vallessa. Setesdalmuseet sijaitsee Rysstadissa. Kumpikaan kylä ei kuitenkaan täytä Norjan tilastokeskuksen taajamamääritelmää.

Kunnan lävitse virtaa Otra-joki. Länsiosissa sijaitsevat Setesdal Vesthei -huiput ja Ryfylkeheianen suojelualue, jossa laiduntaa Euroopan eteläisin villi porokanta.

Vuoden 2024 alussa Vallessa oli 1&nbsp;205 asukasta.

## Kuvia

Valle kyrkje IMG 7344 rk 85750.JPG|Vallen kirkko
Setesdalsbunader på Rygnestadtunet03.jpg|Setesdalin kansallispukuja
J-30-17. Norge- Valle, Setesdal (23061892906).jpg|Vallen kylä 1970-luvulla


## Tunnettuja henkilöitä
* Paal-Helge Haugen (s. 1945), kirjailija

## Lähteet

## Aiheesta muualla
Liberaali foorumi

**Liberaali foorumi** (, lyh. **LIF**) oli liberaali puolue Itävallassa. Puolue lakkautettiin tammikuussa 2014 kun se liitettiin uuteen NEOS-puolueeseen.

Puolueen perustivat 4. helmikuuta 1993 Itävallan Vapauspuolueessa FPÖ:ssä vähemmistöön jääneet ja siitä eronneet liberaalit, mukaan lukien viisi Itävallan parlamentin jäsentä. Puolueen ensimmäiseksi puheenjohtajaksi valittiin Heide Schmidt, joka toimi Itävallan parlamentin 3. puhemiehenä vuoteen 1994 asti.

Eron taustalla olivat kasvavat erimielisyydet FPÖ:n liberaalisen ja nationalistisen siiven välillä. Puolueen entisen puheenjohtajan
Norbert Stegerin menetettyä asemansa Jörg Haiderille puolueen linja oli siirtynyt liberaalista
nationalistiseen suuntaan. Puolueen liberaalit saivat lopulta tarpeekseen, kun Haider käynnisti kansalaisadressin keruun siirtolaisia vastaan (niin sanottu *"Österreich Zuerst Volksbegehren"* eli "Itävalta ensin -kansanäänestys"), ja päättivät perustaa klassiseen liberalismiin perustuvan uuden puolueen.

Peruskirjansa mukaan Liberaali foorumi kannattaa liberalismia ja vapaata markkinataloutta. Sen tavoitteisiin kuuluvat mm. valtionyhtiöiden yksityistäminen, kannabiksen laillistaminen, homoseksuaalien tasa-arvo, kauppojen aukioloaikojen vapauttaminen sekä asevelvollisuuden korvaaminen ammattiarmeijalla.

Liberaalin foorumin nykyinen puheenjohtaja on Alexander Zach. Puolue on Liberaalin internationaalin ja Euroopan liberaalidemokraattisen puolueen jäsen.

Vuoden 1994 parlamenttivaaleissa Liberaali foorumi sai 6,0 % äänistä ja 11 parlamenttipaikkaa, vuoden 1995 vaaleissa 5,5 % ja 10 paikkaa, vuoden 1999 vaaleissa 3,7 % äänistä jääden 4 % äänikynnyksen alle ja ilman paikkoja, ja vuoden 2002 vaaleissa 1,0 % jääden jälleen ilman paikkoja. Vuoden 2006 vaaleissa puolue ei asettanut omia ehdokkaita, mutta sen puheenjohtaja Alexander Zach valittiin parlamenttiin Itävallan sosiaalidemokraattisen puolueen listoilta.

Puolue ilmoitti asettavansa omia ehdokkaita vuoden 2008 parlamenttivaaleissa. Sen ehdokaslistan kärkiehdokkaana oli entinen puheenjohtaja Heide Schmidt. Liberaali foorumi tavoiteli pääsyä kolmen puolueen koalitioon, jossa ei olisi mukana FPÖ:tä tai BZÖ:tä. Se ei kuitenkaan ylittänyt äänikynnystä.

## Parlamenttivaalien tulokset

## Aiheesta muualla

*Liberales Forum
Erik Fordell

**Erik Fritiof Fordell** (2. heinäkuuta 1917 Kokkolan pitäjä – 21. joulukuuta 1981 Kokkola) oli suomenruotsalainen säveltäjä. Hänen tuotantoonsa kuuluu muun muassa 44 sinfoniaa, konserttoja, yksinlauluja ja kuoroteoksia.

Fordell opiskeli mm. Bengt Carlsonin, Jussi Jalaksen, Aarre Merikannon ja Leo Funtekin johdolla. Tyylillisesti hän edustaa 1920-luvun ekspressionismia. Fordell valmistui Helsingin Kirkkomusiikkiopistosta 1930-luvun lopulla ja jatkoi sävellysopintojaan Sibelius-Akatemiassa 1940-luvulla. Fordell teki työuransa Kokkolassa musiikkiliikkeenhoitajana, kapellimestarina ja pianonsoitonopettajana.

Fordell julkaisi muistelmansa vuonna 1981: *En musikers minnesbilder.*

## Aiheesta muualla
*Erik Fordellin henkilökuva
Pyhän Andreaan kirkko

**Pyhän Andreaan kirkko** tai **Pyhän Andreaksen kirkko** on muun muassa seuraavien kirkkojen nimi:

* Pyhän Andreaan kirkko, kirkko Oulussa
* Pyhän Andreaan kirkko, kirkko Vantaalla
* Pyhän Andreaksen kirkko, kirkko Kemiössä
* Pyhän Andreaksen kirkko, kirkko Käkisalmessa
* Pyhän Andreaksen kirkko, ortodoksinen kirkko Rovaniemellä
* Pyhän Andreaan kirkko, kirkko Chew Magnassa, Somersetissä Englannissa
* Apostoli Andreaksen ja Pyhän Nikolaoksen kirkko, kirkko Petsamon Parkkinassa
* Pyhän Andreaksen kirkko, kirkko Kiovassa, Ykrainassa
* Pyhän Andreaan kirkko, kirkko Patraksessa Kreikassa
* Pyhän Andreaan episkopaalinen kirkko, kirkko Albanyssa, Yhdysvalloissa
* Pyhän Andreaan luterilainen kirkko, kirkko Lake Worthissa, Floridassa
* Pyhän Andreaksen katedraali, kirkko Victorian kaupungissa Kanadassa
* Pyhän Andreaan tuomiokirkko, kirkko Honolulussa Havaijilla.
Racalmuto

**Racalmuto** (sisiliaksi **Racalmutu**) on kunta  Agrigenton maakunnassa Italiassa Sisilian alueella noin 90&nbsp;kilometriä Palermosta kaakkoon ja noin 15&nbsp;kilometriä Agrigentosta koilliseen. Sen pinta-ala on noin 68&nbsp;km² ja väkiluku runsaat 8&nbsp;000.

Racalmuton naapurikunnat ovat: Bompensiere, Canicattì, Castrofilippo, Favara, Grotte, Milena, Montedoro.

## Lähteet

## Aiheesta muualla
* www.comune.racalmuto.ag.it
Zhao Jianhua

**Zhao Jianhua** (赵剑华, s. 21. huhtikuuta 1965 Nantong, Jiangsu) on kiinalainen sulkapalloilija. Zhao voitti maailmanmestaruuden kaksinpelissä vuonna 1991 ja saavutti pronssia vuonna 1987. Barcelonan olympiakisoissa 1992 hän hävisi kaksinpelin puolivälieräottelussa Hermawan Susantolle..

Zhao voitti Aasian kisoissa kaksinpelin mestaruuden vuosina 1986 ja 1990. Hän voitti Englannin avoimen mestaruuden vuosina 1985 ja 1990, Aasian-mestaruuden vuonna 1985 ja maailmancupin vuonna 1987.

## Lähteet
Zou Kai

**Zou Kai** (, s. 25. helmikuuta 1988 Luzhou, Sichuan) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti.

Zou voitti Pekingin kesäolympialaisista 2008 kultaa permannolta, rekiltä ja joukkuekilpailusta. Lontoossa 2012 hän saavutti kultaa permannolta ja joukkuekilpailusta sekä pronssia rekiltä. MM-kilpailuissa Zou on voittanut joukkuekultaa Århusissa 2006, Stuttgartissa 2007 ja Tokiossa 2011.

Vuoden 2009 MM-kilpailuissa Zou voitti rekillä maailmanmestaruuden ja saavutti permannolla hopeaa. Samoille mitalisijoille hän ylsi Tokion MM-kilpailuissa 2011. Vuoden 2006 Aasian kisoissa Dohassa hän sai kultaa permannolla ja joukkuekilpailussa sekä hopeaa rekillä.

Zou on 150 senttimetriä pitkä ja paina 47 kilogrammaa.

## Lähteet

* Zou Kai FIG 
* Zou Kai Biography and Olympic Results  Olympics at Sports-Reference.com
Mike Rowe

**Michael Gregory "Mike" Rowe** (s. 18. maaliskuuta 1962 San Francisco Kalifornia) on Yhdysvalloista kotoisin oleva tv-persoona, joka tunnetaan erityisesti juontamastaan sarjasta Likaiset työt ().

Mike Rowe opiskeli Overlean lukiossa, myöhemmin hän valmistui Towson Universityn yliopistossa, Marylandissa.

## Tv-ura
Mike Rowe työskentelee Discovery Channelille juontaen ohjelmia Hengenvaarallinen saalis (), American Chopper sekä Likaiset työt, jossa hän aloitti vuonna 2003.

Vuonna 2006 hän juonsi viikoittaista Shark Week 2006:a.

Mike Rowen ensiesiintyminen Discovery-kanavalla tapahtui ohjelmassa Valley of the Golden Mummies. Hän on myös Likaiset työt -sarjan päähenkilö.

## Yksityiselämä
Rowe asuu San Franciscossa.

## Lähteet
Antikleia

**Antikleia** (, ) oli kreikkalaisessa mytologiassa Autolykoksen ja Amfithean tytär ja Odysseuksen äiti.

Autolykos, joka oli isänsä Hermeen tavoin taitava varas, vei Sisyfokselta jatkuvasti karjaa liittäen ne omaan laumaansa. Sisyfoksen alettua ihmettelemään laumansa pienenemistä ja Autolykoksen lauman kasvamista hän merkitsi karjansa tunnistaakseen omat eläimensä. Seuraavan varkauden tapahduttua Sisyfos pystyi osoittamaan omat eläimensä Autolykoksen laumasta, ja tunnustaen tappionsa Autolykos kestitsi Sisyfosta useita päiviä. Tänä aikana Sisyfos vietteli Antikleian ennen kuin Laertes nai tämän, minkä johdosta jotkut ovat epäilleet Sisyfoksen olleen Odysseuksen todellinen isä.

Odysseus kohtasi äitinsä haamun haadeessa, jossa tämä kertoi kuolleensa suruun kaivatessaan poikaansa takaisin sodasta.

## Lähteet
Moonika Aava

**Moonika Aava** (s. 19. kesäkuuta 1979 Rakvere) on virolainen keihäänheittäjä. Ennätyksensä 61,42&nbsp;m Aava on heittänyt 2. elokuuta 2004 Tallinnassa. Tulos oli Viron ennätys elokuuhun 2013 asti, jolloin Liina Laasma heitti 62,50&nbsp;m.

Vuonna 2001 Aava voitti pronssia alle 23-vuotiaiden EM-kisoissa. Hän on osallistunut Ateenan 2004 ja Pekingin 2008 kesäolympialaisiin sekä Helsingin 2005 ja Berliinin 2009 MM-kisoihin, mutta ei näissä selvinnyt karsinnasta finaaliin. Euroopan talviheittocupissa hän sijoittui toiseksi 2009.

## Lähteet

## Aiheesta muualla
* Aava Kansainvälisen olympiakomitean tietokannassa
* Aava IAAF:n tietokannassa
Démasquée

**Démasquée** () on taidemaalari Akseli Gallen-Kallelan maalaama, realistinen öljyvärimaalaus vuodelta 1888. Gallen-Kallela maalasi teoksen Pariisissa ja se esittää alastonta pariisilaismallia istumassa taiteilijan suomalaisella ns. *[[Keuruun ryijy]]llä*. *Démasquée* kuuluu nykyään Ateneumin kokoelmiin.

Maalaus on Gallen-Kallelan töistä erityisen vahvasti eroottista tunnelmaa sisältävä työ. Siinä on monia tuon aikaisen boheemielämän piirteitä: täysin alaston nainen katsoo suoraan taiteilijaan mitään peittelemättä, kädessään naamio. Hänellä on kitara vieressään, pääkallo pöydällään ja nurkassa on rintakuva. Suomalainen ryijy tuo väriä tähän miljööseen. Lattialla olevassa lasisessa kukkavaasissa olevat valkoiset liljat puolestaan tuovat huoneeseen puhtauden ja luonnon tuulahduksen.

Maalauksen on tulkittu esittävän hetkeä, jolloin sovinnaisuuden naamiot on heitetty pois ja pelkkä alaston eksistenssi paljastuu. Siihen on nähty sisältyvän myös boheemielämään sisältyvää traagisuutta, ankeutta, pidättelemättömyyttä ja jopa kuoleman mahdollisuus.

## Alkuperäinen tilaaja
*Démasquéen* tilasi suomalainen keräilijä Herman Antell, joka halusi liittää maalauksen sukupuolisesti uskallettujen kuvien kokoelmiinsa. Hän ei kuitenkaan halunnut teosta itselleen sen nähtyään. On tulkittu, että maalaus oli kenties liian julkea ja liian miehistä kaikkivoipaisuutta uhkaava.

## Lähteet
*Gallen-Kallelan museo
*Timo Huusko: Akseli-Gallen-Kallela Demasquee,1888. Teoksessa Ateneum-opas. Toim. Timo Huusko. 2007. s. 43

### Viitteet

## Aiheesta muualla
* Teos Suomen Kansallisgallerian sivuilla: Kokoelmat: Démasquée. http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FA_I_562
Américo Brasiliense

**Américo Brasiliense** on pieni kaupunki Brasiliassa, São Paulon osavaltiossa. Vuonna 2004 kaupungissa oli 32 504 asukasta. Américo Brasiliense tunnetaan lempinimellä ”Cidade Doçura” (), sillä sitä ympäröivät sokeriruokoviljelykset. Sokeriruoko muodostaa kaupungin talouden perustan.

## Aiheesta muualla
* Américo Brasiliensen verkkosivut
Li Xiaopeng

**Li Xiaopeng** (s. 27. heinäkuuta 1981 Changsha, Hunan) on kiinalainen telinevoimistelija. Hän on keskittynyt erityisesti nojapuille ja hyppyyn. Li on nelinkertainen olympiavoittaja ja kahdeksankerainen maailmanmestari.

Li aloitti voimistelun vuonna 1987. Ensimmäisissä kansainvälisissä arvokilpailuissaan kymmenen vuotta myöhemmin, 1997 Lausannen MM-kisoissa, hän oli 16-vuotiaana voittamassa joukkuekilpailukultaa ja saavutti lisäksi hopeaa nojapuilta maanmiehensä Zhang Jingjinin takana, ja pronssia permannolta. 1998 maailmancupin finaaleissa hän saavutti voiton permannon ja nojapuitten kilpailuista. Samana vuonna Aasian kisoissa Li voitti kultaa joukkuekilpailussa ja nojapuilta, sekä saavutti pronssia hypyssä. 

1999 Tianjinin MM-kisoissa Li voitti joukkuekilpailusta ja hypystä kultaa, mutta vahvimmalla telineellään nojapuilla hänen sijoituksensa oli vasta kuudes. Kuitenkin seuraavana vuonna ensimmäisissä olympiakisoissaan Sydneyssä Li palasi takaisin kultakantaan nojapuilla ja oli jälleen mukana ylivoimaisesti kultaa voittaneessa Kiinan joukkuekilpailujoukkueessa. 2002 Stuttgartin maailmancupin finaalissa hän voitti nojapuukilpailun. Samana vuonna Debrecenin MM-kisoissa hän voitti kultaa hypystä ja nojapuilta. Seuraavana vuonna Anaheimin MM-kisoissa kultaa tuli hypyn ja nojapuitten lisäksi joukkuekilpailusta. Li oli ennen kilpailuja käynyt Disneylandissa rentoutumassa. Hänet valittiin vuonna 2003 vuoden voimistelijaksi maailmassa.

Ateenan olympialaisiin Li tähti tavoitteenaan kolme kultamitalia. Hän kuitenkin kärsi nilkkavammasta ja tulokset jäivät laihoiksi. Tuomisena oli vain pronssi nojapuilta. Hypyssä hän jäi seitsemänneksi ja Kiina jäi joukkuekilpailussa viidenneksi. Seuraavana vuonna käydyt Melbournen MM-kisat eivät menneet kovin paljon paremmin, kun Li saavutti nojapuilta hopeaa, mutta ei selviytynyt hypyssä edes loppukilpailuun kuten ei päässyt Kiinan joukkue joukkuekilpailussakaan. Li oli kärsinyt kauden aikana lokakuussa Nanjingissa käydyissä kansallisissa kilpailuissa tulleesta nilkkavammasta. Vamma oli vain pahentunut Melbournen MM-kisoissa, ja tammikuussa nilkka leikattiin, minkä johdosta hän joutui jättämään väliin sekä MM-kisat että Dohassa käydyt Aasian kisat. Li palasi kilpailemaan vielä saman vuoden aikana ja voitti nojapuilla São Paulon maailmancupin finaalissa kuten teki myös samana vuonna Stuttgartin maailmancupissa. Epäonnekseen hän kuitenkin loukkaantui jälleen seuraavana keväänä eikä kyennyt osallistumaan Stuttgartin MM-kisoihin. 

Tervehdyttyään vuonna 2008 Li voitti maailmancupissa Tianjinissa nojapuukilpailun ja sijoittui toiseksi rekillä. Samana vuonna maailmancupissa Cottbusissa hän voitti nojapuilla ja sijoittui rekillä kolmanneksi. 2008 Pekingin olympialaisissa Li uusi kahdeksan vuoden takaiset olympiavoittonsa niin nojapuilla kuin joukkuekilpailussakin.

Li on 162 senttimetriä pitkä ja painaa 56 kilogrammaa. Hän harrastaa lukemista ja tietokoneita. Hänen valmentajanaan toimii Chen Xiong. Kansainvälinen voimisteluliitto on nimennyt Lin mukaan sekä yhden nojapuu- että hyppyliikkeen. 

## Lähteet

## Aiheesta muualla
*Li Xiaopeng – Sports Reference LLC.
Race of Champions (Brands Hatch)

**Race of Champions** oli Brands Hatchin radalla Englannissa ajettu Formula 1 -sarjan maailmanmestaruussarjan ulkopuolinen kilpailu. Se ajettiin muutamia poikkeuksia lukuun ottamatta joka vuosi. Vuoden 1983 kilpailu oli viimeinen MM-sarjan ulkopuolinen F1-kilpailu.

## Voittajat
Lähde (paitsi mainitut): 

;Huomioita

## Lähteet
April Steiner-Bennett

**April Steiner-Bennett** (s. 22. huhtikuuta 1980, Mesa, Arizona) on yhdysvaltalainen seiväshyppääjä. 

Steiner-Bennett sijoittui Pekingin olympialaisten 2008 naisten seiväshypyssä kahdeksanneksi tuloksella 455. Yhdysvaltain mestaruuskisoissa vuonna 2008 hän sijoittui toiseksi, samoin hän oli toinen vuoden 2007 Pan-Amerikan kisoissa. 

Steiner-Bennettin ennätys on Normanissa, Oklahomassa 12. huhtikuuta 2008 hypätty 463

April Steiner-Bennett osallistui voitokkaasti vuonna 2004 NBC:n *[[Pelkokerroin]]*-tositelevisio-ohjelmaan. Tammikuussa 2008 hän avioitui entisen seiväshyppääjän Cameron Bennettin kanssa.

## Lähteet

## Aiheesta muualla

* April Steiner IAAF:n tietokannassa
* Steiner-Bennett Pekingin olympialaisten sivuilla
Skuutti

**Skuutti** eli **jalus** on köysi tai isopurjeen kohdalla talja, joka on kytketty toisesta päästään purjeen kulmaan tai purjeeseen asennettuun puomiin. Skuutin avulla säädetään eli trimmataan purjeen kireyttä ja kulmaa suhteelliseen tuuleen nähden, jolloin purjeen eteenpäin vievä voima on mahdollisimman suuri.
Kahvivero

**Kahvivero** on Suomessa vuosina 1939–1942 ja 1948–1954 käytössä ollut valmistevero, jota paahtimon tuli maksaa paahdetusta kahvista valtiolle. Kalenterikuukauden aikana kauppaan toimitetusta kahvista oli maksettava vero lääninrahastoon viimeistään seuraavan kuukauden 15. päivänä. Vuosina 1948–1954 vero tuli maksaa leima- ja valmisteverokonttorin postisiirtotilille 45 vuorokauden kuluessa kuukauden päättymisestä. Ulkomaille viety kahvi oli verosta vapaata. Valmisteverolain noudattamista valvoi leima- ja valmisteverokonttori.

Paahtimon oli kiinnitettävä kahvipakkaukseen leima- ja valmisteverokonttorin hyväksymä veronauha, jossa oli merkittynä kahvin laatu ja määrä, paahtimon nimi ja kotipaikka sekä veron määrä. Veronauha oli kiinnitettävä pakkaukseen siten, että se katkesi pakkausta avattaessa.

Veroa maksettiin säännöstelyn ulkopuolella myytävästä kahvista.

Kahviveron tuotto oli 1941 vähäinen ja vuonna 1942 sitä ei ollut ollenkaan, koska saatavuuden heikkennyttyä kahvia ei enää laskettu vapaaseen kauppaan. Kahvia saatiin Suomeen uudestaan vasta 1940-luvun puolivälissä, ja vero otettiin käyttöön uudelleen 1948, jolloin kahvia oli taas enemmän saatavilla. Verolla haluttiin tasapainottaa valtion budjettia. Lakia jatkettiin vuosittain, vaikka siitä ensin suunniteltiin pysyvää. Veron tuotto oli suurimmillaan vuonna 1949, jolloin se oli 2,02 prosenttia valtion verotuloista. Verokahvin vapaa myynti päättyi 1950, ja sitä alettiin jakaa korttia vastaan. Kahvin säännöstely päättyi ja kahviverolaki kumottiin maaliskuussa 1954, mutta tullia ja liikevaihtoveroa kannettiin edelleen senkin jälkeen.

## Lähteet
* Laki kahvista suoritettavasta verosta, 390/1939

### Viitteet
Autokumirenkaiden valmistevero

**Autokumirenkaiden valmistevero** on Suomessa 1939–1964 käytössä ollut vero, jota valtio keräsi moottoriajoneuvojen päällys- ja sisärenkaista. Valmisteveron maksoi Suomessa tehdyistä renkaista valmistaja ja ulkomailta tuoduista renkaista maahantuoja. Vuonna 1939 veron suuruus oli 8 markkaa kilogrammalta. Veroa oli suoritettava myös maahan tuotavien autojen vararenkaista, jos ajoneuvoissa sellaiset olivat mukana.

Valmistuspaikasta kalenterikuukauden aikana viedyistä renkaista oli maksettava vero lääninrahastoon viimeistään seuraavan kuukauden 15. päivänä. Maahantuoduista renkaista vero maksettiin tullikamariin tullimaksun yhteydessä. Verosta olivat vapaat ulkomaille viedyt renkaat ja ulkomailta vieraan vallan lähetystön päällikölle tai diplomaatille saapuvat renkaat.

Valmisteverolain noudattamista valvoi leima- ja valmisteverokonttori sekä tulli- ja poliisiviranomaiset. Rangaistuksena verolain noudattamatta jättämisestä oli enintään 300 päiväsakkoa tai korkeintaan vuosi vankeutta. Lisäksi veronalaiset renkaat tai niiden arvo oli tuomittava valtiolle menetetyiksi.

## Lähteet
* Laki autokumirenkaiden valmisteverosta, 413/1938. Kumottu lailla 654/1964.
Kate

**Kate** voi viitata seuraaviin asioihin:

* vesikate, rakennuksen vesikaton vettä pitävä osa
* puutarhakate, pihan istutusten suojakate
* katetuottolaskennalla saatu taloudellinen kate
* Kate, naisen etunimi.
* Kate, KDE-työpöytäympäristön tekstieditori.
Leszek Blanik

**Leszek Robert Blanik** (s. 1. maaliskuuta 1977 Wodzisław Śląski) on puolalainen telinevoimistelija. Blanik on keskittynyt lähes yksinomaan hyppyyn, missä hän on kilpaillut kansainvälisellä tasolla yli kymmenen vuoden ajan ja voittanut olympiakultaa sekä maailman- ja euroopanmestaruuden.

Blanik on saavuttanut lukuisia arvokisamitaleita hypystä. Ensimmäisen mitalinsa, väriltään hopeisen, hän saavutti 1998 EM-kisoista Pietarista. EM-kisoista hän on lisäksi saavuttanut pronssia 2004 Ljubljanasta. 2002 Patraksessa hän oli viides ja 2007 Amsterdamissa kuudes. Ensimmäisissä olympiakisoissaan Sydneyssä 2000 Blanik saavutti pronssia, mutta Ateenan kisoihin neljä vuotta myöhemmin hän ei selviytynyt. Vuoden 2007 kultamitalinsa lisäksi Blanik on saavuttanut MM-kisoista kaksi hopeamitalia. 2002 Debrecenissä hypyn loppukilpailu oli eräs historian tasaisimmista ja tiukimmista. Blanik teki toisessa hypyssään ensimmäisenä ihmisenä maailmassa Tsukaharan kahdella takaperinvoltilla taittaen, minkä Kansainvälinen voimisteluliitto sittemmin nimesi hänen mukaansa, mutta jäi hopealle. Myös 2005 MM-kisoissa Melbournessa hän saavutti hopeaa.   

Pitkän aikaa maailman huipulla kilpaillut Blanik voitti ensimmäisen arvokisakultansa vasta vuonna 2007 Stuttgartin MM-kisoissa. Hypyn kultamitaliputki sai jatkoa seuraavana vuonna EM-kisoissa Lausannessa. ja elokuussa Pekingin olympialaisissa, missä hän saavutti tasapisteet 16,537 Ranskan Thomas Bouhailin kanssa, mutta voitti kilpailun pistekeskiarvojen ja suorituspisteiden vertailussa. Blanik oli kisojen ainoa ei-kiinalainen miesten telinevoimistelun kultamitalisti. Olympiakulta oli myös Puolan historian ensimmäinen telinevoimistelussa.

Maailmancupissa Blanik on saavuttanut urallaan kuusi voittoa ja kaikkiaan 13 mitalisijaa. Maailmancupin finaalissa hän on ollut parhaillaan toinen, Stuttgartissa vuonna 2002. Puolan mestaruuden Blanik on voittanut urallaan kahdeksan kertaa (1994-1998, 2001-2003). 

## Lähteet

## Aiheesta muualla
* Leszek Blanikin kotisivut 
*Blanik(holvi animaatio)
Noblen piirikunta (Ohio)

**Noblen piirikunta** on piirikunta Ohiossa, Yhdysvalloissa, jonka hallintokeskus ja suurin kylä on Caldwell.

## Maantiede
Noble naapuripiirikuntia ovat Guernsey pohjoisessa, Belmont koillisessa, Monroe idässä, Washington etelässä, Morgan lännessä ja Muskingum luoteessa.

## Väestö
Piirikunnassa oli vuoden 2010 väestönlaskennassa 14&nbsp;645 ihmistä. Etniset ryhmät jakautuvat valkoisiin, joita on 96,0%, mustiin (2,7%), alkuperäisamerikkalaisiin (0,3%) ja aasialaisiin (0,2%).

Kotitalouden mediaanitulo on 40&nbsp;239 dollaria ja köyhyysrajan alapuolella oli 16,3% väestöstä 2007–2011 välisenä aikana.

## Lähteet
Ratsina

**Ratsina** () on kylä Leningradin alueen Jaaman piirin Ahokylän kunnassa Venäjällä. Se sijaitsee 7 kilometriä Ahokylästä koilliseen. Kylässä on 39 asukasta (vuonna 2010).

Ratsina mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Se oli tuolloin samannimisen Jaaman ja Kaprion lääneihin jaetun pogostan keskus. Nimen taustalla on ilmeisesti muinaisvenäläinen henkilönimi Ratša ().

1600-luvun väestökadosta huolimatta Ratsinan pogosta säilyi kokonaan ortodoksien asuttamana. Ruotsalaisaikana pogostaan perustettu Unatitsan seurakunta lakkautettiin 1700-luvun alussa.

Vuonna 1799 Ratsinan kartanonherra, kreivi Kirill Razumovski rakennutti Georgios Voittajalle omistetun puisen ortodoksikirkon. Samanniminen kirkko kylässä oli ollut jo vuonna 1500. Vuonna 1854 kylä ja sen kirkko paloivat, ja uusi puukirkko rakennettiin paikallisten tilanomistajien varoilla vuosina 1855–58.

1800-luvun lopussa seurakuntaan kuuluivat kirkonkylän lisäksi Ahokylän, Kaipalan, Korkan, Lipkovitsan, Lousnankylän, Pienen-Kortsinan, Siestan, Tomassovan ja Tyytitsän kylät – yhteensä 349 taloa ja 1651 henkeä. Läheisen Utesenin kartanon perinyt Nikolai Truveler rakennutti vuonna 1906 uusvenäläistä tyyliä edustavan tiilikirkon, joka suljettiin vuonna 1939. 1990-luvun lopussa kirkko paloi ja on sen jälkeen vähitellen raunioitunut. 

## Lähteet
Kärkiväli

**Kärkiväli** tarkoittaa kahden pisteen välistä välimatkaa. Kärkivälillä viitataan yleisimmin lentokoneen, linnun tai jonkin lentävän hyönteisen oikean ja vasemman siivenkärjen väliseen pituuteen, mutta se voi tarkoittaa lisäksi:
#kahden pylvään välimatkaa rakennuksen kaaressa.
#sytytystulpan kahden elektrodin, keskikärjen ja sivukärjen välistä pituutta.
#sorvin terien välimatkaa.
Eurooppalainen rautatieliikenteen hallintajärjestelmä

**Eurooppalainen rautatieliikenteen hallintajärjestelmä** (usein pelkkä **ERTMS**, ) on Euroopan unionin tukema hanke, jonka tarkoituksena on edistää rautatieliikenteen valtioiden rajat ylittävää liikennöintiä laatimalla yksi koko Euroopan kattava normi rautatieliikenteen ohjaukselle. Hanke aloitettiin vuosina 1998–1999.

Hankkeen osat ovat eurooppalainen junien kulunvalvontanormi (), joka sisältää kulunvalvonta- ja muut junaturvallisuuteen liittyvät laitteet junissa ja radalla, ja GSM-R, joka on GSM-normin pohjalta rautatiekäyttöön laadittu normi langattomaan viestintään rautateillä.

Järjestelmien testaus oli vuonna 2015 käynnissä Isossa-Britanniassa. Suomen rautatieliikenteessä on käytössä junien kulunvalvontajärjestelmä (JKV). Väylävirasto on arvioinut koko valtion rataverkon muuttamisen ERTMS-järjestelmään maksavan noin 1,4 miljardia euroa. ERTMS-järjestelmä voisi olla käytössä Suomessa 2020-luvulla.

## Lähteet

* 

### Viitteet

## Aiheesta muualla
SkyWest

**SkyWest Airlines Inc.**  on yhdysvaltalaisen SkyWest Incorporatedin omistama lentoyhtiö, joka lentää kaikkiaan 160 kohteeseen Yhdysvalloissa, Kanadassa ja Meksikossa.  Lentoyhtiö toimii syöttöliikenneyhtiönä yhteistyössä United Airlinesin, Delta Airlinesin ja Midwest Airlinesin kanssa.  Lentoyhtiö työllistää noin 11&nbsp;100 henkilöä ja lentää päivittäin noin 1&nbsp;800 lentoa.  

## Lähteet
Aki Heikkinen

**Aki Ilari Heikkinen** (s. 24. helmikuuta 1980 Vieremä) on suomalainen kymmenottelija. Heikkinen on edustanut Suomea kymmenottelussa yleisurheilun MM-kisoissa Espanjan Sevillassa 1999. Heikkinen voitti 19-vuotiaiden kymmenottelun maailmanmestaruuden Ranskan Annecyssa 1998 ja saman sarjan Euroopan mestaruuden Latvian Riiassa 1999. Heikkisen otteluennätys 8188 pistettä on Suomen kaikkien aikojen tilastossa sijalla neljä. Heikkinen edustaa Helsingin Kisa-Veikkoja ja häntä valmentavat Mika Järvinen ja Harri Laiho. Aikaisemmin hän on edustanut muun muassa Espoon Tapioita.

## Saavutukset
* 2005 SM-kilpailujen kulta
* 2000 SM-kilpailujen hopea
* 2004 SM-kilpailujen hopea
* 2002 SM-kilpailujen pronssi

* 1999 MM-kilpailujen 15.
* 1999 19-v. EM-kilpailujen kulta
* 1998 19-v. MM-kilpailujen kulta

## Henkilökohtaiset ennätykset
### Otteluennätys
*8188, Lahti, 20. elokuuta 2000, (22-v. SE)

## Aiheesta muualla
*
François Coli

**François Coli** (5. kesäkuuta 1881 Marseille, Ranska – katosi 8. toukokuuta 1927) oli ranskalainen lentäjä ja lentosuunnistaja, joka tunnetaan parhaiten Charles Nungesserin lentokumppanina yrityksellä lentää Atlantin yli. 

## Varhainen elämä ja 1. maailmansota

Marseillessa syntynyt Coli oli kauppalaivan kapteeni, hän oli naimisissa ja kolmen tyttären isä. Ensimmäisen maailmansodan syttyessä hän pyrki Ranskan laivaston palvelukseen. Pettyneenä siihen, ettei sotalaivasto tarvinnut kapteenia, Coli astui palvelukseen maavoimissa sotamiehenä. Hänet kuitenkin ylennettiin ikänsä ja kokemuksensa ansiosta kapteeniksi kesällä 1915.

Haavoittumisen jälkeen hänet julistettiin palvelukseen kelpaamattomaksi maavoimissa ja siirrettiin ilmavoimiin maaliskuussa 1916. Myöhemmin samana vuonna Coli liittyi 62. eskadroonaan ja yleni sen komentajaksi helmikuussa 1917. Kapteeni Coli säilyi eskadroonan komentajana vaikka menettikin toisen silmänsä onnettomuudessa maaliskuussa 1918.

## Sodanjälkeinen ura

Sodan jälkeen Coli aloitti pitkänmatkan lentojen ennätysyritykset. hän ylitti ensimmäisenä Välimeren 26. tammikuuta 1919 yhdessä luutnantti Henri Rogetin kanssa. Kyseinen lento oli tuolloin pisin veden ylittänyt lento: 735 kilometriä kestäen viisi tuntia. Samana vuonna, 24. maaliskuuta, yhdessä Rogetin kanssa Coli teki lentoennätyksen lentämällä Pariisista Port Lyauteyeen Marokkoon. Lennon pituus oli 2&nbsp;200 kilometriä. Hän loukkaantui lennon lopussa tapahtuneessa onnettomuudessa.

Vuonna 1920 Coli teki yhdessä Joseph Sadi-LeCointen kanssa useita pitkän matkan lentoja ympäri Välimerta. Vuonna 1923 hän alkoi suunnitella tauotonta Atlantin ylittävää lentoa yhdessä sota-aikaisen taistelutoverinsa Paul Tarascon kanssa. Vuonna 1925 he kiinnostuivat 25&nbsp;000 dollarin arvoisesta Orteig-palkinnosta, joka oli luvattu ensimmäiselle Pariisista New Yorkiin menevälle lentomatkalle.

Loppuvuodesta 1926 onnettomuus tuhosi heidän kaksipaikkaisen Potez 25 -koneensa ja samalla Tarascon sai pahoja palovammoja. Uusi lentokone hankittiin tuhoutuneen tilalle, ja Tarascon luovutti paikkansa lentäjänä Charles Nungesserille. Nungesserin ja Colin *[[L'Oiseau Blanc]]* -lentokone katosi heidän yrityksellään lentää yli Atlantin 8. toukokuuta 1927.

## Lähteet

## Aiheesta muualla

* "Mystery of the White Bird"
Yang Xiuli

**Yang Xiuli** (, s. 1. syyskuuta 1983) on kiinalainen judoka, lajin olympiavoittaja.

Yang on saavuttanut kansainväliset menestyksensä 78&nbsp;kg:n sarjassa. Vuonna 2006 hän voitti sotilaiden maailmanmestaruuden Vinkovcissa sekä saavutti pronssia Aasian kisoissa Dohassa. Vuonna 2007 hän sijoittui Rio de Janeiron MM-kilpailuissa viidenneksi ja saavutti Pekingissä pidetyissä joukkue-MM-kilpailuissa kultaa. Lisäksi hän oli Vejenin maailmancupkilpailussa kolmas ja sotilaiden MM-kilpailuissa Hyderabadissa toinen. 

Yang voitti helmikuussa 2008 Pariisin supermaailmancupin. Pekingin olympialaisissa hän voitti kultamitalin kukistettuaan loppuottelussa Kuuban Yalennis Castillon. Joulukuussa hän voitti Tokion Grand Prix -kilpailun ja helmikuussa 2009 Wienin maailmancupin. Hän voitti Qingdaon GP-kilpailun 2009 sekä Moskovan Grand Slam -kilpailun 2009 ja 2010. Tokion MM-kilpailuissa 2010 hän sai pronssia.

Yang sai pronssia Kantonin Aasian kisoissa 2010. Hän oli samana vuonna kolmas Tokion Grand Slam -kilpailussa ja voitti Qingdaon Grand Prix'n. Vuonna 2011 hän voitti Bakun Mastersin ja oli Grand Prix -kilpailuissa toinen Qingdaossa ja kolmas Düsseldorfissa. Vuonna 2012 hän sijoittui toiseksi Almatyn Mastersissa ja Düsseldorfin GP-kilpailussa. Lontoon olympialaisissa hän sijoittui seitsemänneksi. Hän voitti sotilaiden maailmanmestaruuden Almatyssa 2013.

## Lähteet
*Profiili JudoInside.com-sivustolla
Franz Bürkl

**Franz Bürkl** (k. 7. syyskuuta 1943) oli SS-Oberscharführer ja Gestapon päällikkö toisen maailmansodan aikana Puolassa. Hänet salamurhattiin Puolan kotiarmeijan operaatio Bürklissa syyskuussa 1943.

Bürkl oli vastuussa monista joukkoteloituksista, Puolan juutalaisten massamurhista ja vankien teloituksista pahamaineisessa Pawiakin vankilassa Varsovassa. Hän työskenteli Pawiakin vankilassa Zugführerina ja varakomentajana. Hänellä oli tapana muun muassa mennä Varsovan ghettoon ampumaan ihmisiä sattumanvaraisesti. Varsovan geton kansannousun aikana hän tarjoutui toisten Pawiakin vartijoiden kanssa metsästämään juutalaisia. Hänen sanottiin myös olleen morfiiniriippuvainen eikä hän koskaan liikkunut ilman saksanpaimenkoiraansa Kastoria, jota hän käytti Pawiakin vankien terrorisointiin. Hänen uhriensa joukossa oli Dionizy Błeszyński, Puolan kotiarmeijan komentaja joka vangittiin ja hirtettiin 1943. 

Puolan vastarintaliike tuomitsi Bürklin kuolemaan sadistina ja massamurhaajana, ja hänet ammuttiin syyskuussa 1943 Varsovassa kadulla.
Katri Kortesuo

**Ida Sofia Kulovuori**, kirjailijanimi **Katri Kortesuo** (sukunimi aikaisemmin **Kuhlberg**; 18. lokakuuta 1858 Tampere – 7. kesäkuuta 1941 Tampere) oli suomalainen opettaja ja kirjailija. Hän käytti myös nimimerkkiä *Isko*. Kulovuori toimi Tampereella kansakoulun opettajana vuosina 1884–1925.

Kulovuoren isä oli raatimies Simon Kuhlberg. Kulovuori kävi Tampereella ruotsalaisen tyttökoulun ja sitten Jyväskylän seminaarin, josta hän sai päästötodistuksen 1884. Hän oli opettajana Tampereen kaupungin kansakoulussa 1884–1925 aina eläkkeelle jäämiseensä saakka. Kulovuori teki opintomatkoja Skandinavian ja Keski-Euroopan maihin. Hän oli Tampereen kaupunginkirjaston johtokunnan jäsenenä 1908–1918, kansakoululasten Turvalan johtokunnan jäsenenä, köyhäinhoidon piirimiehenä ja kaitsijana 1914–1919 sekä vuodesta 1914 alkaen 10 vuotta opettajiston edustajana Tampereen kaupungin kansakoulujen johtokunnassa.

Kulovuori julkaisi Katri Kortesuon nimellä romaaneja ja näytelmiä.

## Teoksia
* *Kokkovuorella : näytelmä 1:ssä näytöksessä*.  U. W. Telén ja K., Kuopio 1901, 2. painos 1911 (nimimerkillä *Isko*)
* *Sirkka*, romaani.   Otava 1910
* *Vihdoin selvillä*, romaani.   Otava 1912
* *Elsa : viisinäytöksinen näytelmä*.   Otava 1916

## Kirjallisuutta
* Kari Aronpuro (toim.): *Augustan tanssikenkä :  Eräitä Pirkanmaalla eläneitä kynäniekkoja 1811-1942*.  Pirkkalaiskirjailijat ry, 2003  

## Lähteet
* Suomen kirjailijat tietokanta 
* Pirkanmaalaista kaunokirjallisuutta: Katri Kortesuo
Miina Häger

**Miina Häger** aiemmin *Häger-Kanninen* (18. maaliskuuta 1877 Pälkäne – 28. tammikuuta 1950 Pälkäne) oli suomalainen Pälkäneellä asunut näytelmäkirjailija.

Miina Häger oli mukana kotipaikkakuntansa lottatoiminnassa ja kirjoitti muun muassa sanat A. Palmgrenin säveltämään *Pälkäneen lottien marssiin*.

## Teoksia
* *Palvelustyttöjen kesken : hyvän esimerkin voima ; vuorokeskustelu kolmelle tytölle*. Raittiuden ystävät, Hämeenlinna 1903 
* *Sumuinen suvi : kuvaus kansan elämästä ; näytelmä kahdessa näytöksessä*.   Isak Julin, Tampere 1904 
* *Oivia aseita : kaksinäytöksinen huvinäytelmä*.  Yrjö Weilin, Helsinki 1906 
* *Kun salia siivottiin : yksinäytöksinen huvinäytelmä*.   Karisto 1911 
* *Herrastapoja oppimassa : kaksinäytöksinen huvinäytelmä*.   Karisto 1912
* *Talohuijausten uhreja : 3-näyt. näytelmä*.   Karisto 1913
* *Eroa miehillä : yksinäytöksinen näytelmä*.   WSOY 1920

## Kirjallisuutta
* Kari Aronpuro (toim.): *Augustan tanssikenkä :  Eräitä Pirkanmaalla eläneitä kynäniekkoja 1811-1942*.  Pirkkalaiskirjailijat ry, 2003  

## Lähteet
* Pirkanmaalaista kaunokirjallisuutta: Miina Häger-Kanninen

### Viitteet
Valter Hietanen

**Valter Hietanen** (15. tammikuuta 1893 Heinolan maalaiskunta – 6. kesäkuuta 1942) oli suomalainen jääkärivänrikki. Hänen vanhempansa olivat metsätyönjohtaja Iisakki Hietanen ja Eriikka Nieminen. Hänet vihittiin avioliittoon vuonna 1919 Kerttu Ester Kotilaisen kanssa.

## Opinnot
Hietanen kävi kansakoulun ja Haminan taistelukoulun vuonna 1918 sekä Taistelukoulun kanta-aliupseerikurssin vuosina 1929–1930. 

## Jääkärikausi

Postinkantajana toiminut Hietanen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916 yhdessä veljensä Johan Aarne Hietasen kanssa. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota
:*Katso myös: [[Suomen sisällissota]]*
Hietanen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 9. jääkäripataljoonan 1. komppaniaan. Hän otti osaa taisteluihin sisällissodassa Viipurissa. 

## Sisällissodan jälkeinen aika
Hietanen toimi sisällissodan jälkeen Jääkärirykmentistä muodostetussa Jääkäripataljoona n:o 4:ssä, josta muodostettiin myöhemmin Jääkäripataljoona n:o 2 ja edelleen Pohjolan jääkäripataljoona sekä Kajaanin sissipataljoona. Hänet määrättiin 12. lokakuuta 1920 koulutusaliupseeriksi pataljoonan 1. komppaniaan, josta hänet siirrettiin 15. joulukuu 1921 pataljoonan varusvaraston hoitajaksi ja edelleen 22. elokuuta 1924 ase- ja vaatevaraston hoitajaksi. Toisen komppanian koulutusaliupseeriksi hänet komennettiin 22. syyskuuta 1927 alkaen, ja siirrettiin 31. marraskuu 1930 alkaen Asevarikko 4:n vartiokomennuskunnan päälliköksi ja edelleen 1. toukokuuta 1934 Tampereen sotilaspiirin esikuntaan varastonhoitajaksi. 

## Talvisota
Hietanen osallistui talvisotaan edelleen Tampereen sotilaspiirin (myöh. Pirkka – Hämeen suojeluskuntapiirin) esikunnassa varaston hoitajana. Hän jatkoi tehtävässä myös välirauhan aikana ja vielä jatkosodan puhjettuakin, mutta erosi vakinaisesta palveluksesta vuonna 1941 kohta jatkosodan puhkeamisen jälkeen. Hänet haudattiin Tampereelle.  

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Käyn ahon laitaa (kappale)

**Käyn ahon laitaa** on Juha ”Watt” Vainion säveltämä, sanoittama ja esittämä kappale vuodelta 1979. Kappale julkaistiin albumilla *[[Käyn ahon laitaa (albumi)|Käyn ahon laitaa]]* ja singlenä samana vuonna.

Laulu sai alkunsa, kun Vainio oli toimittaja Raimo Vesan kanssa grillaamassa makkaraa Kaunissaaressa eräänä kesäisenä päivänä. Yhtäkkiä Vainio otti esiin paperin ja kynän ja alkoi raapustaa tekstiä.

*Helsingin Sanomat* pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Käyn ahon laitaa” oli yksi 35:stä eniten mainintoja saaneesta.

## Äänitys

Kappale äänitettiin vuonna 1979 Helsingin Finnscandia-studiolla. Kappaleen äänitti Jukka Teittinen ja tuottivat Vainio ja Reijo Lehtovirta. Kappaleen on sovittanut Jaakko Salo. Äänitteellä esiintyvät seuraavat henkilöt:

* Juha ”Watt” Vainio – laulu
* Jaakko Salo – kapellimestari, piano
* Juhani Aaltonen – huilu
* Tom Bildo – pasuuna
* Olli Haavisto – steelkitara
* Heikki Laurila – kitara
* Janne Louhivuori – kitara
* Heikki ”Häkä” Virtanen – basso
* Vesa Aaltonen – rummut

## Julkaisut

Kappale julkaistiin vuonna 1979 albumilla *[[Käyn ahon laitaa (albumi)|Käyn ahon laitaa]]* ja singlenä samana vuonna. Singlen B-puolella on kappale ”Mesenaatti Montonen”.

Vainion versio on julkaistu myös hänen kokoelmillaan *[[Tulta päin! (vuoden 1986 albumi)|Tulta päin!]]*, *[[28 hilpeää ja haikeaa rallia]]*, *[[Käyn ahon laitaa (kokoelmalevy)|20 suosikkia – Käyn ahon laitaa]]*, *[[Legendan laulut – Kaikki levytykset 1963–1990]]* ja sen tiivistelmällä *[[Legendan laulut – 48 mestariteosta]]*.

Vesa-Matti Loirin versio kappaleesta on hänen albumillaan *[[Ystävän laulut II]]*, jonka sisältö koostuu Vainion tuotannosta. 

## Kulttuuriviitteitä
Toisessa säkeistössä kertoja ei välitä kuulla ”yhtään uutista sen Raatikaisen tuutista” eli  Erkki Raatikaisen johtamasta Yleisradiosta.

Kolmannessa säkeistössä nautitaan hiljaiselosta, kun ”Kahila ei laula eikä Höyry selosta”. Kahila on laulaja Heikki Kahila ja ”Höyry” on radioselostaja Raimo ”Höyry” Häyrinen.

## Parodioita

Laulaja-imitaattori Jope Ruonansuu on julkaissut kappaleesta oman parodiaväännöksensä ”Käyn kadun laitaa”. Kappale on *[[Lomakiertue]]*-levyllä.

Itse valtiaat -CD:llä *[[Menneisyyden vangit (Itse valtiaat)|Menneisyyden vangit]]* on *Käyn ahon laitaa* -kappaleen väännös ”Ei ilman paitaa”, jonka laulaa imitaattori Esko Ahon ääntä matkien. Osa siitä kuuluu myös Itse valtiaat -avaruusmusikaalissa.

## Lähteet

## Aiheesta muualla
* Suomen äänitearkisto: Hakutulos kappaleelle Käyn ahon laitaa
Absa Group

**Absa Group Limited** (JSE: ABG; aiemmin *Amalgamated Bank of South Africa* ja 2.8.2013-10.7.2018 nimellä *Barclays Africa Group Limited*) on suuri eteläafrikkalainen rahoitusalan konserni. Sillä on enemmistöosuuksia pankkiyhtiöistä Botswanassa, Ghanassa, Keniassa, Mauritiuksella, Mosambikissa, Seychelleillä, Etelä-Afrikassa (Absa Bank), Tansaniassa (Barclays Bank in Tanzania ja National Bank of Commerce), Ugandassa ja Sambiassa. Konserniin kuuluu esimerkiksi Etelä-Afrikan suurin vähittäispankkiryhmittymä. Yhtiön pääkonttori sijaitsee Johannesburgissa. Vuonna 2018 yhtiön palveluksessa oli noin 41&nbsp;250 työntekijää.
 
Amalgamated Bank of South Africa, joka myöhemmin otti nimekseen Absa, muodostettiin vuonna 1991 kolmen finanssi-alan ryhmittymän fuusion seurauksena. Elokuussa 2013 konserni muutti nimensä muotoon Barclays Africa Group, jolla nimellä se toimi  heinäkuuhun 2018 saakka. Tämän jälkeen finanssikonserni on tunnettu jälleen nimellä Absa.

## Lähteet
Pyökkiukonsieni

**Pyökkiukonsieni** (*Cystolepiota bucknallii*) on puolipallomainen, jauheinen ja vaalea ukonsienilaji. Sen jalka on purppuranvioletti ja siinä on jauhetta. Malto on vaaleanviolettia ja haisee pistävästi kaasulle. Heltat ovat kermanvaaleat. Sieni kasvaa lehtimetsissä Keski-Euroopassa eikä sitä esiinny Suomessa.

## Lähteet
Kuultoukonsieni

**Kuultoukonsieni** (*Leucocoprinus brebissonii*) on läpikuultavan valkoinen tai tummanruskea poimu-ukonsienilaji. Sen jalka on valkoinen. Heltat ja malto ovat valkoiset. Kuultoukonsieni ei ole ruokasieni. Se kasvaa Suomessa harvinaisena komposteissa, kasvihuoneissa ja lehtimetsissä.

## Lähteet
Rusoukonsieni

**Rusoukonsieni** (*Cystolepiota moelleri*) on kartiomainen, vaaleanpunainen tai ruskea pikku-ukonsienilaji. Jalka on lakin värinen. Heltat ovat valkoiset ja muuttuvat vanhemmiten kermanvärisiksi. Sieni kasvaa lehtimetsien varjoisissa kosteikoissa Keski-Euroopassa. Sitä ei tunneta Suomesta.

Rusoukonsieni on Suomessa erittäin uhanalainen.

## Lähteet
Jauheukonsieni

**Jauheukonsieni** (*Cystolepiota seminuda* syn. *C. sistrata*) on kellomainen, jauheinen pikku-ukonsienilaji. Sen heltat ovat valkoiset. Jalka on jauheinen. Sieni kasvaa kostealla maalla pensastoissa, metsäteiden varsilla kaikenlaisissa metsissä. Jauheukonsieni ei kelpaa ruokasieneksi. Se on Suomessa harvinainen.

## Lähteet
Salibandyseura Welhot

**Salibandyseura Welhot** (aiemmin **Kuopion Salibandyseura**, lyhenne **KSS** ja SB Savo) on kuopiolainen salibandyn erikoisseura, joka on perustettu vuonna 1997. Seuran tavoitteena on tarjota lapsille, nuorille ja aikuisille mahdollisuus harrastaa salibandya haluamallaan tasolla.

Kaudella 2017–2018 seurassa oli 825 jäsentä. Lisenssimäärällä mitattuna Welhot on Suomen 5. suurin salibandyseura.  

Miesten edustusjoukkue pelasi kaudella 2021–2022 Divarissa, mutta tippui suoraan alemmalle sarjatasolle ollen runkosarjan huonoimpana 14:s. Naisten edustusjoukkue pelaa Naisten Salibandyliigassa.

## Seuran joukkueet
#### Aikuisjoukkueet
* Miesten edustusjoukkue, Suomisarja
* Naisten edustusjoukkue, Inssi-Divari

##### Erityisryhmä
Sb Welhojen erityisryhmä on vuonna 2003 perustettu salibandyjoukkue kaikille, jotka tarvitsevat tukea harrastamiseen.&nbsp;Pelaajia joukkueessa on tällä hetkellä yli 40 miestä ja naista, ikähaarukkana 13–60 vuotta. Harjoituksissa joukkue jakaantuu kahteen osaan. A- ja B-ryhmiin, joissa harjoittelussa panostetaan hieman erilaisiin harjoitteisiin taitotason mukaan.

#### Juniorijoukkueet
###### Pojat
* P19/17 - (08/-010)-pojat
* P15 - (-010/-011)-pojat
* P14 - (-012)-pojat
* P13 - (-013)-pojat
* P12 - (-014)-pojat
* P11 - (-015)-pojat
* P10 - (-016)-pojat
* P9 - (-017)-pojat
* P8 - (-018)-pojat

###### Tytöt
* T18 - (-07/-010)-tytöt
* T16 - (-011/-012)-tytöt
* T12 - (-013/-014)-tytöt
* T10 - (-015/-017)-tytöt
* T8 - (-018 ja sitä nuoremmat)-tytöt

## Lähteet

## Aiheesta muualla
* Seuran kotisivut
1st Marine Expeditionary Force

**1st Marine Expeditionary Force** on yksi kolmesta Yhdysvaltain merijalkaväen armeijakunnasta, jonka varuskunta sijaitsee Camp Pendletonissa, Kaliforniassa. Se kuuluu Yhdysvaltain Tyynenmeren sotatoimialueen alaisuuteen.

## Yksiköt

*1. merijalkaväkidivisioona
*3. merijalkaväkilennosto
*1. huoltoryhmä
*Komentoryhmä
**1. Force Reconnaissance -komppania
*11.MEU-yksikkö
*13.MEU-yksikkö
*15.MEU-yksikkö

## Aiheesta muualla

*http://www.i-mef.usmc.mil/
Tong Wen

**Tong Wen** (, s. 1. helmikuuta 1983) on kiinalainen judoka, moninkertainen arvokisavoittaja.

Tong voitti vuonna 2000 Aasian mestaruuden Osakassa yli&nbsp;78&nbsp;kg:n sarjassa. Junioreiden MM-kilpailuissa Nabeulissa hän sai pronssia ja Aasian juniorimestaruuskilpailuissa Hongkongissa hopeaa. Lisäksi hän voitti GP-kilpailun Roomassa ja oli kolmas Rotterdamin maailmancupissa. Vuonna 2001 hän saavutti avoimessa luokassa pronssia sekä Münchenin MM-kilpailuissa että Pekingin universiadeissa.

Tong voitti avoimen luokan mestaruuden Aasian kisoissa Busanissa 2002. Seuraavana vuonna hän voitti saman sarjan maailmanmestaruuden Osakassa kukistettuaan loppuottelussa Ison-Britannian Karina Bryantin. Kairon MM-kilpailuissa 2005 Tong voitti yli&nbsp;78&nbsp;kiloisten mestaruuden kukistettuaan loppuottelussa jälleen Bryantin. 

Tong kuului Kiinan joukkueeseen, joka saavutti pronssia joukkue-MM-kilpailussa Pariisissa 2006. Aasian kisoissa Dohassa hän voitti mestaruuden yli&nbsp;78&nbsp;kiloisten sarjassa. Vuonna 2007 Tong voitti Rio de Janeiron MM-kilpailuissa kultaa yli&nbsp;78&nbsp;kg:n sarjassa voitettuaan loppuottelussa Japanin Maki Tsukadan. Joukkue-MM-kilpailuissa Pekingissä hän saavutti kultaa. Lisäksi hän voitti yli&nbsp;78&nbsp;kg:n sarjan Bangkokin universiadeissa ja oli kolmas supermaailmancup-kilpailussa Hampurissa. 

Helmikuussa 2008 Tong voitti yli&nbsp;78&nbsp;kiloisten sarjan Budapestin ja Pariisin maailmancupin kilpailuissa. Pekingin olympialaisissa hän voitti samassa sarjassa kultaa kukistettuaan finaalissa Maki Tsukadan. Saman vuoden joulukuussa hän voitti avoimen luokan MM-kilpailuissa Levallois-Perret'ssä kultaa voitettuaan loppuottelussa Venäjän Jelena Ivašenkon. Helmikuussa 2009 hän voitti 78&nbsp;kg:n sarjan Grand Slam -kilpailun Pariisissa ja maailmancup-kisan Wienissä. Rotterdamin MM-kilpailuissa 2009 hän voitti yli 78-kiloisten sarjan loppuottelussa Karina Bryantin. Hän antoi kisoissa klenbuterolia sisältäneen dopingnäytteen ja menetti aluksi voittonsa sekä sai kahden vuoden kilpailukiellon. Tong valitti kilpailukiellostaan urheilun kansainväliseen vetoomustuomioistuimeen, joka kumosi kilpailukiellon ja palautti maailmanmestaruuden hänelle.

Vuonna 2011 Tong voitti Grand Slam -kilpailun Moskovassa,  maailmancupin Madridissa, Grand Prix -kilpailun Qingdaossa sekä maailmanmestaruuden yli 78-kiloisten sarjassa Pariisissa ja avoimen luokan MM-kisoissa Tjumenissa. Tong oli Lontoon olympialaisten suosikkeja, sillä hän ei ollut hävinnyt Pekingin olympiakisojen jälkeen. Tong hävisi kuitenkin välierässä Idalys Ortízille mutta pystyi voittamaan pronssiottelun.

## Lähteet
*Profiili JudoInside.com-sivustolla 

### Viitteet